Document ID: 31994R3097

NEUVOSTON ASETUS (EY) N:o 3097/94,
annettu 12 päivänä joulukuuta 1994,
asetuksen (ETY) N:o 426/86 3 artiklan 1 a kohdassa tarkoitettujen prosenttiosuuksien vahvistamisesta markkinointivuodeksi 1994/1995 tomaattijalosteille myönnettävän tuen osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1) ja erityisesti sen 3 artiklan 3 kohdan,
ottaa huomioon komission ehdotuksen,
sekä katsoo, että
tomaattien tuottajien ryhmittymien ja jalostajien järjestöjen tai jalostajien välisten sopimusten tekemisen kannustamiseksi asetuksessa (ETY) N:o 426/86 säädetään lisäpalkkioiden myöntämisestä tietyin edellytyksin,
markkinointivuotta 1994/1995 varten olisi vahvistettava tuottajien ryhmittymien kanssa tehtyjen sopimusten kattama jalostettujen tomaattien kokonaismäärästä "määritettävä tarkka prosenttiosuus", ja
ottaen huomioon tomaattien tuottajien ryhmittymien merkityksen tuottajajäsenvaltioissa, on tarpeen ylläpitää tuottajajärjestöjen kanssa sovittu tomaattimäärien prosenttiosuus suhteessa jalostettujen tomaattien kokonaismäärään samalla tasolla kuin markkinointivuonna 1993/1994; tämän toimenpiteen aiheellisuutta ja sitä, onko sen noudattaminen tarpeen, olisi kuitenkin tutkittava hedelmä- ja vihannesalan yhteisen markkinajärjestelyn uudistamisen yhteydessä,
ON ANTANUT TÄMÄN ASETUKSEN:
1 artikla
Vahvistetaan asetuksen (ETY) N:o 426/86 3 artiklan 1 a kohdassa tarkoitettu prosenttiosuus 80 prosenttiin markkinointivuonna 1994/1995.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1994.

Labels: 17
19
6